Document ID: 32008R1051

UREDBA KOMISIJE (ES) št. 1051/2008
z dne 24. oktobra 2008
o spremembi Priloge V k Uredbi Sveta (ES) št. 1342/2007 v zvezi s količinskimi omejitvami nekaterih jeklenih izdelkov iz Ruske federacije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1342/2007 z dne 22. oktobra 2007 o upravljanju nekaterih omejitev za uvoz nekaterih jeklenih izdelkov iz Ruske federacije (1) in zlasti člena 5 Uredbe,
ob upoštevanju naslednjega:
(1)
Evropska skupnost in Ruska federacija sta 26. oktobra 2007 (2) sklenili sporazum o trgovini z nekaterimi jeklenimi izdelki („Sporazum“).
(2)
Člen 3(3) Sporazuma določa, da se neizrabljene količine za določeno leto lahko prenesejo v naslednje leto do največ 7 % ustrezne količinske omejitve, določene v Prilogi II k Sporazumu.
(3)
V skladu s členom 3(4) Sporazuma se lahko med skupinami izdelkov prenese do 7 % količinske omejitve za določeno skupino izdelkov, prenosi med kategorijami izdelkov pa so dovoljeni do največ 25 000 ton.
(4)
Rusija je obvestila Skupnost, da namerava uveljaviti določbe iz člena 3(3) in člena 3(4) v roku, določenem s Sporazumom. Količinske omejitve za leto 2008, ki izhajajo iz zahteve Rusije, je primerno prilagoditi.
(5)
Člen 10 določa, da se z vsakoletnim podaljšanjem količine za vsako skupino izdelkov povečajo za 2,5 %.
(6)
Uredbo (ES) št. 1342/2007 je treba ustrezno spremeniti -
SPREJELA NASLEDNJO UREDBO:
Člen 1
Količinske omejitve za leto 2008 iz Priloge V k Uredbi (ES) št. 1342/2007 se nadomestijo z omejitvami iz Priloge I k tej uredbi.
Člen 2
Količinske omejitve za leto 2009, ki so posledice uporabe člena 10(1) Sporazuma med Evropsko skupnostjo in Rusko federacijo iz leta 2007 o trgovini z nekaterimi jeklenimi izdelki iz Priloge II k tej uredbi.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. oktobra 2008

Labels: 18
3
1